次韻答周宰
作者：蕭立之
朝代：宋

paragraphs: 半生身名今甑墮，吟腸寸斲字一箇。
三年風雨楚山寒，落日行窩看草座。
藕塘著亭花中間，酒邊消此半日閑。
詩成索醉坐不起，立馬嚼損黄金環。
薤花簟凉殘唾重，詩來破我□時夢。
長風萬里一筆追，字如韝鷹欲飛動。
人生高下如風花，奎蹄未必真堪家。
村沽如水賤如土，何當携來說今雨。